ปรับดอกเช่าซื้อรถ
&nbsp;
10 ส.ค. 2554

ซื้อใหม่ค่างวดเพิ่มทั้งขึ้น0.5-1%
โพสต์ทูเดย์ — ดอกเบี้ยเช่าซื้อรถยนต์ขยับขึ้น ส่งผลค่างวดเพิ่ม สิ้นปียืน 2.753.35% เชื่อไม่ทำให้ยอดซื้อแผ่ว
นายชลิต ศิลป์ศรีกุล ผู้ช่วยกรรมการผู้จัดการใหญ่ ธนาคารทิสโก้ เปิดเผยว่า ในช่วงต้นเดือน ส.ค.จะมีการปรับขึ้นดอกเบี้ยเช่าซื้อรถยนต์ 0.1% หลังจากธนาคารแห่งประเทศไทย (ธปท.) มีการปรับดอกเบี้ยนโยบาย 0.25% และเริ่มเข้าสู่ช่วงดอกเบี้ยขาขึ้น โดยจะส่งผลให้ดอกเบี้ยเช่าซื้อรถยนต์ใหม่ผ่อน 48 งวด ขยับขึ้นจาก 2.35% เป็น 2.45% 
“การขึ้นดอกเบี้ยครั้งนี้เชื่อว่าส่งผลให้ผู้ประกอบธุรกิจเช่าซื้อรถยนต์ในระบบขึ้นดอกเบี้ยตามกันหมด และหากดอกเบี้ยนโยบายปรับขึ้นในครั้งหน้า ดอกเบี้ยเช่าซื้อรถยนต์ก็ปรับขึ้นอีกรอบ” นายชลิต กล่าว
นายชลิต กล่าวว่า การปรับขึ้นอัตราดอกเบี้ยครั้งนี้และในอนาคต เชื่อว่าไม่ส่งผลให้ยอดผู้ซื้อรถยนต์แผ่วลง เพราะหลังจากรถยนต์อีโคคาร์ได้ออกมาทำตลาดในปีนี้ ได้รับความสนใจจากลูกค้าสูงมาก เนื่องจากเป็นรถยนต์ที่มีราคาต่ำประมาณ 4 แสนบาท และในปีนี้จะมีรถยนต์เตรียมออกขายอีกหลายรุ่น ลูกค้าจึงไม่ได้พิจารณาเรื่องดอกเบี้ยเป็นหลัก แต่ลูกค้าจะให้ความสำคัญเงินดาวน์ต่ำ ผ่อนนาน ซึ่งปัจจุบันมีเงินดาวน์แค่ 5 หมื่นบาท ก็สามารถซื้อรถยนต์ได้แล้ว
“ถ้าขึ้นดอกเบี้ย 0.1% ลูกค้าจะจ่ายเพิ่มเดือนละไม่ถึง 50 บาท ถือว่าน้อยมาก ดอกเบี้ยไม่ใช่ปัจจัยสำคัญตอนนี้ เพราะรถราคาถูกมาก มีเงินไม่กี่หมื่นก็ออกรถกันได้แล้ว และต่อให้ ธปท.ปรับขึ้นดอกเบี้ยครั้งหน้าเลย 0.5% ผมก็ยังเชื่อว่ารถยนต์ขายได้ ไม่กระทบต่อกำลังซื้อลูกค้าเลย เพราะทำให้ค่างวดที่ผ่อนเดือนละ 1.15 หมื่นบาท เพิ่มเป็น 1.16 หมื่นบาท ไม่ถึง 1% ของค่างวดที่เปลี่ยน และในปีนี้ยอดขายรถยนต์ทะลุ 7 แสนคันแน่” นายชลิต กล่าว 
สำหรับช่วงครึ่งปีแรกธนาคารปล่อยสินเชื่อเช่าซื้อไปแล้ว 3 หมื่นล้านบาท เกือบ 100% ของเป้าหมายการปล่อยสินเชื่อทั้งปี โดยสิ้นปีนี้ตั้งเป้าหมายสินเชื่อคงค้างไว้ 1.12 แสนล้านบาท
แหล่งข่าวจากสมาคมเช่าซื้อเปิดเผยว่า จากการประเมินดอกเบี้ยในปีนี้ เชื่อว่าทั้งระบบน่าจะขยับขึ้นอีกประมาณ 0.51.0% จากระดับ 2.35% ในปัจจุบันโดยจะทยอยปรับขึ้นไปยืนอยู่ที่ระดับ 2.753.35% ในช่วงปลายปีนี้ แต่จะทยอยปรับครั้งละ 0.10.25%
“การทยอยปรับขึ้นดอกเบี้ยเช่าซื้อรถยนต์ครั้งละ 0.10.15% ก็เพื่อไม่ให้กระทบตลาดรุนแรงเกินไป ซึ่งเชื่อว่าจะไม่กระทบต่อลูกค้ามากนัก เพราะการปรับขึ้นดังกล่าวทำให้ลูกค้าผู้ซื้อรถยนต์มีภาระค่างวดรายเดือนเพิ่มขึ้นจากเดิมอีก 100200 บาทเท่านั้น อีกทั้งดอกเบี้ยเช่าซื้อรถยนต์เป็นระบบที่คิดดอกเบี้ยคงที่ตลอดสัญญา แม้อนาคตจะมีการปรับขึ้นดอกเบี้ยอีกก็ไม่กระทบกับลูกค้าเก่าที่ได้รับอนุมัติการจัดไฟแนนซ์ไปแล้ว แต่จะกระทบกับลูกค้าใหม่ที่จะตัดสินใจซื้อรถยนต์” แหล่งข่าวเปิดเผย 
นายอิสระ วงศ์รุ่ง กรรมการผู้จัดการ บริษัท ลีสซิ่งกสิกรไทย กล่าวว่า ต้นทุนทางการเงินได้ปรับขึ้น 0.10.15% ก่อน ธปท.จะปรับขึ้นดอกเบี้ย ฉะนั้นอย่างน้อยเช่าซื้อรถยนต์ก็ต้องปรับขึ้นดอกเบี้ย 0.050.10% ซึ่งจะทำให้ดอกเบี้ยจาก 2.35% เป็น 2.42.45% โดยจะมีการปรับขึ้นในเดือน ส.ค.นี้
“ตอนนี้ก็ดูแค่ใครจะขึ้นก่อนขึ้นหลัง เพราะทุกคนอยากขึ้นเหมือนกันหมด รอแค่เจ้าไหนจะขึ้นก่อน” นายอิสระ กล่าว 
สำหรับสินเชื่อรถยนต์นั้น ขณะนี้มีการแข่งขันสูงมาก คิดดอกเบี้ยเพียงเดือนละ 0.25% ซึ่งปัจจุบันธนาคารก็คิดดอกเบี้ยในอัตรานี้ แต่การประชาสัมพันธ์น้อย ทำให้ต้องปรับกลยุทธ์ด้วยการเพิ่มวงเงินสินเชื่อจากเดิมที่ให้ 7080% เป็น 90100% และอนุมัติให้เร็วขึ้น